
అగర్తలా: ప్రతీ ఈవీఎంకు పేపర్ ట్రయిల్ అనేది తప్పనిసరని, ఎన్నికల సంఘం ఆ పని చేసేందుకు బీజేపీ ప్రభుత్వం మూడేళ్లుగా నిధులు ఇవ్వలేదని సీపీఎం ప్రధాన కార్యదర్శి సీతారాం ఏచూరి ఆరోపించారు. కోర్టు ఆదేశాలతోనే ఇప్పుడు బీజేపీ ప్రభుత్వం ముందుకు వచ్చినట్టు తాము భావిస్తున్నామని అన్నారు. ప్రతీ మిషన్కూ పేపర్ ట్రయిల్ అవసరమన్నదే తమ అభిప్రాయమని ఆయన మీడియాతో మాట్లాడుతూ స్పష్టం చేశారు. ఏదైనా వివాదం వచ్చినప్పుడు మిషన్లకు బదులు పేపర్లను రీకౌంట్ చేయాల్సి ఉంటుందన్నారు. పేపర్ ట్రయిల్ లేకుండా ఏ ఒక్క ఈవీఎంను ఉపయోగించరాదన్నదే తమ ప్రతిపాదనగా ఆయన చెప్పారు. కాగా, ఈవీఎంలను టాంపర్ చేయాలని భారత ఎన్నికల సంఘం (ఈసీఐ) అన్ని రాజకీయ పార్టీలను సవాలు చేసింది. దీనిపై బీజేపీ స్పందిస్తూ, పోలింగ్ మిషన్లను హ్యాకింగ్ చేయవచ్చంటూ గతంలో వాదించిన రాజకీయ పార్టీలు ఈసీ సవాలను స్వీకరించి తవ వాదనను నిరూపించుకోవాలని, లేదంటే క్షమాపణలు చెప్పాలని పేర్కొంది. అసెంబ్లీ ఎన్నికల్లో ఉపయోగించిన ఈవీఎంలను పార్టీలు, నిపుణులు ట్యాంపర్ చేసి చూపించాలని స్పష్టం చేసిన ఎన్నికల సంఘం అందుకు  షరతులను కూడా విధించింది. ఇటీవల ముగిసిన ఎన్నికల్లో పాల్గొన్న జాతీయ, ప్రాంతీయ పార్టీలు మాత్రమే ఈవీఎంలను ట్యాంపర్ చేసే ప్రయత్నం చేయవచ్చని పేర్కొంది. ఈవీఎంలను హ్యాక్ చేసేందుకు ప్రతి పార్టీ ముగ్గురు సభ్యులను నియమించుకోవాలని సూచించింది. పార్టీలు తమ సొంత డబ్బులతో ఢిల్లీలోని గోదాము నుంచి నాలుగు ఈవీఎంల చొప్పున తీసుకు వెళ్లవచ్చని పేర్కొంది.

agartalaa: pratee eeveenku paper trial anedi tappanisarani, ennikala sangham aa pani chesenduku bgfa prabhutvam moodellugaa nidhulu ivvaledani cpm pradhaana kaaryadarsi siitaram echuri aaropinchaaru. kortu aadesaalatone ippudu bgfa prabhutvam munduku vachinattu taamu bhaavistunnaamani annaru. pratee mishankuu paper trial avasaramannade tama abhipraayamani aayana meediatho maatlaadutuu spashtam chesaru. edaina vivaadam vachinappudu mishanlaku badulu peparlanu recount cheyalsi untundannaaru. paper trial lekunda e okka eevaenu upayogincharaadannade tama pratipaadanagaa aayana cheppaaru. kaga, eevaemlanu tamper cheyalani bhaarata ennikala sangham (eci) anni rajakeeya paarteelanu savalu chesindi. deenipai bgfa spandistuu, poling mishanlanu hacking cheyavachantu gatamlo vaadinchina rajakeeya paarteelu eesee savalanu sweekarinchi tava vaadananu niroopinchukovaalani, ledante kshamaapanalu cheppaalani perkondi. assembley ennikallo upayoginchina eevaemlanu paarteelu, nipunulu tamper chesi chuupimchaalani spashtam chesina ennikala sangham anduku  sharatulanu kuudaa vidhinchindi. iteevala mugisina ennikallo palgonna jaateeya, praantiiya paarteelu matrame eevaemlanu tamper chese prayatnam cheyavachani perkondi. eevaemlanu hack chesenduku prati party mugguru sabhyulanu niyaminchukovaalani suuchimchimdi. paarteelu tama sonta dabbulatho dhilleelooni godamu nunchi naalugu eevaemla choppuna teesuku vellavacchani perkondi.